ปลัด พม. แนะ ชุมชนไทยในญี่ปุ่นจัดตั้งองค์กรดูแลสวัสดิการกันเอง
ภาพจาก ปลัดฯพม.,ปลัดฯ พม. เยี่ยมชุมชนคนไทยในประเทศญี่ปุ่น พร้อมแนะให้ตัวแทนชุมชนจัดตั้งองค์กรสาธารณประโยชน์ และจดทะเบียนถูกต้องตามกฎหมายของญี่ปุ่น เพื่อจัดสวัสดิการสังคมให้แก่คนไทยในญี่ปุ่นได้ทั่วหน้า,เมื่อวันที่ 26 เม.ย. นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (พม.) ได้เดินทางไปเยี่ยมเยียนชุมชุนชาวไทยตามเมืองต่างในประเทศญี่ปุ่น ตามโครงการส่งเสริมสวัสดิการสงคมคนไทยในต่างแดน โดยเมื่อตอนสายวันที่ 25 เม.ย. 59 ได้นำคณะเดินทางไปที่ วัดป่าพุทธรังษีโตเกียว เมืองฮาชิโยกิ กรุงโตเกียว เข้านมัสการ พระพิชัย ฉินนุกาโม เจ้าอาวาสวัดป่าพุทธรังสีโตเกียว และถวายจตุปัจจัยแก่พระสงฆ์ จากนั้นได้พบปะและประชุมร่วมกับตัวแทนคนไทยในกรุงโตเกียว เพื่อรวบรวมข้อมูล และให้คำแนะนำแนวทางการดูแลจัดสวัสดิการให้แก่คนไทยในญี่ปุ่น พร้อมทั้งแนะนำให้รวมตัวจัดตั้งเป็นองค์กรสาธารณประโยชน์ และจดทะเบียนเป็นองค์กรสาธารณประโยชน์ให้ถูกต้องตามกฎหมายของญี่ปุ่น เพื่อให้สามารถจัดสวัสดิการแก่ชุมชนไทยในญี่ปุ่นได้ พร้อมทั้งมอบเอกสารเผยแพร่ภารกิจกระทรวง พม. และการขอความช่วยเหลือจากหน่วยงาน พม. ผ่านช่องทางต่างๆ ในการจัดตั้งองค์กรสาธารณประโยชน์แก่ผู้เข้าประชุม,ก่อนหน้านี้ เมื่อวันที่ 23 เม.ย. นายไมตรี ได้เดินทางไปที่สมาคมนานาชาติ อำเภอคาชิวาซากิ จังหวัดนีกาตะ พบปะเยี่ยมเยียนชุมชนคนไทยในจังหวัดนีกาตะและพื้นที่ใกล้เคียง ที่เดินทางมารับบริการกงสุลสัญจร จัดโดยสถานเอกอัครราชทูต ณ กรุงโตเกียว โดยได้ชี้แจงให้ทราบถึงนโยบายของรัฐบาลในการส่งเสริมการจัดสวัสดิการสังคมสำหรับกลุ่มคนไทยในต่างประเทศพื้นที่ประเทศญี่ปุ่น เพื่อให้สามารถเข้าถึงสิทธิสวัสดิการภายใต้กฎหมายของประเทศที่พำนัก และรวมตัวกันในการช่วยเหลือซึ่งกันและกัน โดยเฉพาะการรวมตัวกันในรูปแบบขององค์กรสาธารณประโยชน์ และเครือข่ายอาสาสมัคร โดยมี นายชินชัย ชี้เจริญ ที่ปรึกษาวิชาการพัฒนาสังคม และ นายณรงค์ คงคำ รองอธิบดีกรมพัฒนาสังคมและสวัสดิการ และคณะเจ้าหน้าที่กระทรวงการพัฒนาสังคมและความมั่นคงของมนุษย์ เข้าร่วม   ,นายไมตรี กล่าวว่า ปัจจุบันมีคนไทยพำนักกระจายอยู่ทั่วประเทศญี่ปุ่นเป็นจำนวนกว่า 50,000 คน มีทั้งที่มาทำงาน ฝึกงาน ศึกษาต่อ และแต่งงานมีครอบครัวกับชายชาวญี่ปุ่น แต่พบว่าคนไทยเหล่านี้ไม่สามารถเข้าถึงสิทธิสวัสดิการภายใต้กฎหมายของประเทศญี่ปุ่นได้ ซึ่งเป็นประเทศที่พำนัก ด้วยหลายสาเหตุสำคัญ ได้แก่ ปัญหาการสื่อสารด้วยภาษาญี่ปุ่น ปัญหาการปรับตัวให้เข้ากับสังคมและวัฒนธรรมญี่ปุ่น และปัญหาการขาดข้อมูล และความรู้ความเข้าใจในเรื่องกฎหมายเกี่ยวกับสิทธิสวัสดิการที่พึงได้รับตามกฎหมาย เป็นต้น ซึ่งส่งผลต่อคุณภาพชีวิตที่ดี และความมั่นคงในชีวิตของคนไทยในระยะยาว,การมาญี่ปุ่นครั้งนี้ได้รับทราบปัญหา และความต้องการของคนไทยเกี่ยวกับสิทธิสวัสดิการสังคมทั้งในประเทศญี่ปุ่น ในฐานะประเทศที่พำนัก และประเทศไทยในฐานะประเทศต้นทาง พร้อมทั้งชี้แจงถึงนโยบายของรัฐบาลในการส่งเสริมการจัดสัวสดิการสังคม สำหรับกลุ่มคนไทยในต่างประเทศพื้นที่ประเทศญี่ปุ่น ตามพระราชบัญญัติส่งเสริมการจัดสวัสดิการสังคม เพื่อให้คนไทยเหล่านี้สามารถเข้าถึงสิทธิสวัสดิการภายใต้กฎหมายของประเทศที่พำนัก และรวมตัวกันในการช่วยเหลือซึ่งกันและกัน โดยเฉพาะการรวมตัวกันในรูปแบบขององค์กรสาธารณประโยชน์ และเครือข่ายอาสาสมัครเพื่อบูรณาการทำงานร่วมกับกระทรวงการพัฒนาสังคมฯ รวมทั้งหน่วยงานที่เกี่ยวข้องในการขับเคลื่อนการดำเนินการส่งเสริมการจัดสวัสดิการสังคมสำหรับกลุ่มคนไทยในต่างประเทศพื้นที่ประเทศญี่ปุ่น ภายใต้การดำเนินงานขององค์กรสาธารณประโยชน์และเครือข่ายอาสาสมัคร เพื่อจะนำไปสู่การลดความเหลื่อมล้ำของสังคม และการสร้างโอกาสการเข้าถึงบริการของรัฐตามนโยบายสำคัญของรัฐบาล ให้กับคนไทยในต่างประเทศในระยะยาวต่อไป นายไมตรี กล่าว.
ปลัดฯ พม. เยี่ยมชุมชนคนไทยในประเทศญี่ปุ่น พร้อมแนะให้ตัวแทนชุมชนจัดตั้งองค์กรสาธารณประโยชน์ และจดทะเบียนถูกต้องตามกฎหมายของญี่ปุ่น เพื่อจัดสวัสดิการสังคมให้แก่คนไทยในญี่ปุ่นได้ทั่วหน้า
ไมตรี อินทุสุต,ปลัด พม.,คนไทยในญี่ปุ่น,กงสุลสัญจร,เยี่ยมชุมชนไทยในญี่ปุ่น,วัดป่าพุทธรังษีโตเกียว,เมืองฮาชิโยกิ,กรุงโตเกียว,พระพิชัย ฉินนุกาโม,เจ้าอาวาสวัดป่าพุทธรังสีโตเกียว,สวัสดิการคนไทยในญี่ปุ่น,สมาคมนานาชาติอำเภอคาชิวาซากิ,ข่าว,ไทยรัฐออนไลน์,ข่าวต่างประเทศ